CELEX: 32022D0461
Language: ro
Date: 2022-03-15 00:00:00
Title: Decizia de punere în aplicare (UE) 2022/461 a Comisiei din 15 martie 2022 de modificare a Deciziei de punere în aplicare (UE) 2019/570 în ceea ce privește capacitățile de transport și logistică ale rescEU [notificată cu numărul C(2022) 1685] (Text cu relevanță pentru SEE)

22.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 93/193
               
            
         DECIZIA DE PUNERE ÎN APLICARE (UE) 2022/461 A COMISIEI
         din 15 martie 2022
         de modificare a Deciziei de punere în aplicare (UE) 2019/570 în ceea ce privește capacitățile de transport și logistică ale rescEU
         
            
               [notificată cu numărul C(2022) 1685]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia nr. 1313/2013/UE a Parlamentului European și a Consiliului din 17 decembrie 2013 privind un mecanism de protecție civilă al Uniunii (1), în special articolul 32 alineatul (1) litera (g),
         întrucât:
         
                     (1)
                  
                  
                     Decizia nr. 1313/2013/UE stabilește cadrul juridic al rescEU. Aceasta este o rezervă de capacități la nivelul Uniunii care a fost creată cu scopul de a acorda asistență în situații critice în care capacitățile totale existente la nivel național și cele angajate de statele membre în cadrul Rezervei europene de protecție civilă nu sunt în măsură să asigure un răspuns eficace în caz de dezastre naturale sau antropice.
                  
               
                     (2)
                  
                  
                     Mecanismul de protecție civilă al Uniunii (denumit în continuare „mecanismul Uniunii”) a fost consolidat recent prin Regulamentul (UE) 2021/836 al Parlamentului European și al Consiliului (2) de modificare a Deciziei 1313/2013/UE. Prin această modificare se urmărește depășirea limitărilor mecanismului Uniunii care au apărut în timpul pandemiei de COVID-19 și îmbunătățirea sprijinului oferit statelor membre atunci când acestea sunt afectate simultan de situații de urgență sau dezastre identice sau diferite.
                  
               
                     (3)
                  
                  
                     În ultimii ani, în urma a numeroase operațiuni de răspuns ale mecanismului Uniunii, s-a ajuns la concluzia că operațiunile de transport și de logistică reprezintă o provocare. Recent, în timpul epidemiei și în etapele inițiale ale pandemiei de COVID-19, a devenit evidentă necesitatea unei eficiențe mai strategice în acest domeniu, în special în ceea ce privește transportul echipamentelor medicale, al personalului și al pacienților. Una dintre principalele piedici identificate în ceea ce privește capacitatea statelor membre de a acorda sau de a primi asistență a fost lipsa unor resurse logistice și de transport.
                  
               
                     (4)
                  
                  
                     În consecință, în temeiul articolului 12 alineatul (2) din Decizia 1313/2013/UE, transportul și logistica au fost stabilite ca domeniu prioritar pentru dezvoltarea capacităților rescEU, alături de combaterea aeriană a incendiilor forestiere, răspunsul medical de urgență și incidentele chimice, biologice, radiologice și nucleare („CBRN”).
                  
               
                     (5)
                  
                  
                     Principalele sarcini ale unei capacități de transport și logistică în cadrul rescEU ar trebui să fie furnizarea de servicii de transport și servicii conexe de logistică pentru persoane (inclusiv pacienți sau echipe implicate în operațiuni de răspuns), materiale sau echipamente sau o combinație a acestora.
                  
               
                     (6)
                  
                  
                     În urma consultărilor cu statele membre, s-a constatat că, pe lângă capacitățile aeriene deja definite ale rescEU, capacitățile de transport și logistică ar putea fi multifuncționale.
                  
               
                     (7)
                  
                  
                     În conformitate cu articolul 12 alineatul (4) din Decizia nr. 1313/2013/UE, cerințele de calitate pentru capacitățile de răspuns care fac parte din rescEU trebuie stabilite în consultare cu statele membre.
                  
               
                     (8)
                  
                  
                     Ar trebui instituite capacități de transport și logistică pentru a răspunde riscurilor cu probabilitate redusă de producere și cu impact major, în conformitate cu categoriile menționate la articolul 3d din Decizia de punere în aplicare (UE) 2019/570 a Comisiei (3) și după consultarea statelor membre.
                  
               
                     (9)
                  
                  
                     Prin urmare, Decizia de punere în aplicare (UE) 2019/570 ar trebui modificată în consecință.
                  
               
                     (10)
                  
                  
                     Măsurile prevăzute în prezenta decizie sunt conforme cu avizul comitetului menționat la articolul 33 alineatul (1) din Decizia nr. 1313/2013/UE,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2019/570 se modifică după cum urmează:
            
                        1.
                     
                     
                        Articolul 2 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                a șasea liniuță se înlocuiește cu următorul text:
                                                
                                                            „-
                                                         
                                                         
                                                            capacități de adăpostire,”;
                                                         
                                                      
                                          
                                                (ii)
                                             
                                             
                                                se adaugă a șaptea liniuță cu următorul text:
                                                
                                                            „-
                                                         
                                                         
                                                            capacități logistice și de transport.”;
                                                         
                                                      
                                          
                              
                                    (b)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                litera (i) se înlocuiește cu următorul text:
                                                
                                                            „(i)
                                                         
                                                         
                                                            capacități de adăpostire temporară.”;
                                                         
                                                      
                                          
                                                (ii)
                                             
                                             
                                                se adaugă următoarea literă (j):
                                                
                                                            „(j)
                                                         
                                                         
                                                            capacități logistice și de transport.”
                                                         
                                                      
                                          
                              
                  
                        2.
                     
                     
                        Articolul 3a se înlocuiește cu următorul text:
                        
                           „Articolul 3a
                           Costurile eligibile ale capacităților rescEU de evacuare aeriană medicală, ale capacităților echipelor medicale de urgență de tip 2 și 3, ale capacităților de constituire de stocuri medicale, de decontaminare CBRN, de constituire de stocuri CBRN, de adăpostire temporară și ale capacităților de transport și logistică
                           La calcularea costurilor totale eligibile ale capacităților rescEU se iau în considerare toate categoriile de costuri menționate în anexa Ia la Decizia nr. 1313/2013/UE.”
                        
                     
                  
                        3.
                     
                     
                        La articolul 3e, alineatele (3) și (4) se înlocuiesc cu următorul text:
                        
                           „(3)   Capacitățile rescEU menționate la articolul 2 alineatul (2) literele (c)-(j) sunt instituite cu obiectivul de a gestiona riscurile cu probabilitate redusă de producere și cu impact major.
                        
                        
                           (4)   Atunci când capacitățile rescEU menționate la articolul 2 alineatul (2) literele (c)-(j) sunt trimise pe teren în cadrul mecanismului Uniunii, asistența financiară a Uniunii acoperă 100 % din costurile operaționale, în conformitate cu articolul 23 alineatul (4b) din Decizia nr. 1313/2013/UE.”
                        
                     
                  
                        4.
                     
                     
                        Anexa se modifică în conformitate cu anexa la prezenta decizie.
                     
                  
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 15 martie 2022.
            
               
                  Pentru Comisie
               
               Janez LENARČIČ
               
                  Membru al Comisiei
               
            
         
         
            (1)  JO L 347, 20.12.2013, p. 924.
         
            (2)  Regulamentul (UE) 2021/836 al Parlamentului European și al Consiliului din 20 mai 2021 de modificare a Deciziei nr. 1313/2013/UE privind un mecanism de protecție civilă al Uniunii (JO L 185, 26.5.2021, p. 1).
         
            (3)  Decizia de punere în aplicare (UE) 2019/570 a Comisiei din 8 aprilie 2019 de stabilire a normelor de punere în aplicare a Deciziei nr. 1313/2013/UE a Parlamentului European și a Consiliului în ceea ce privește capacitățile rescEU și de modificare a Deciziei de punere în aplicare 2014/762/UE a Comisiei (JO L 99, 10.4.2019, p. 41).
      
      
         
            ANEXĂ
            În anexa la Decizia de punere în aplicare (UE) 2019/570 se adaugă următoarea secțiune 10:
            
               
                           „10.
                        
                        
                           
                              Capacități de transport și logistică
                           
                           
                                       
                                                    
                                                
                                                
                                                   Sarcini
                                                
                                             
                                    
                                       
                                                   —
                                                
                                                
                                                   Furnizarea de servicii de transport și de servicii conexe de logistică pentru persoane, inclusiv pacienți și echipe implicate în operațiuni de răspuns, materiale sau echipamente sau o combinație a acestora.
                                                
                                             
                                                   —
                                                
                                                
                                                   Se pot include sarcinile descrise în secțiunile 1, 2, 3 și 4.
                                                
                                             
                                 
                                       
                                                    
                                                
                                                
                                                   Capacități
                                                
                                             
                                    
                                       
                                                   —
                                                
                                                
                                                   În cazul avioanelor, capacitatea de a transporta cel puțin 35 de persoane sau de a transporta cel puțin 7 tone de material sau ambele.
                                                
                                             
                                                   —
                                                
                                                
                                                   Capacitatea de a efectua zboruri pe timp de zi și de noapte.
                                                
                                             
                                                   —
                                                
                                                
                                                   Capacitatea de a asigura funcțiile de sprijin logistic relevante (cum ar fi încărcarea/descărcarea materialelor).
                                                
                                             
                                                   —
                                                
                                                
                                                   În caz de nevoie, capacitatea de a desfășura activități, în circumstanțe dificile din punct de vedere operațional (1).
                                                
                                             
                                                   —
                                                
                                                
                                                   În caz de nevoie, capacitatea de a efectua transportul și manipularea logistică a mărfurilor speciale (2) în conformitate cu standardele internaționale relevante.
                                                
                                             
                                 
                                       
                                                    
                                                
                                                
                                                   Componente principale
                                                
                                             
                                    
                                       
                                                   —
                                                
                                                
                                                   Echipaj adaptat la sarcinile îndeplinite și la calendarul operațiunilor.
                                                
                                             
                                                   —
                                                
                                                
                                                   Personal tehnic dotat și instruit în mod corespunzător pentru a îndeplini diferitele sarcini definite mai sus.
                                                
                                             
                                                   —
                                                
                                                
                                                   Echipamente de comunicații adecvate (cum ar fi comunicațiile aer-aer și aer-sol pentru capacitățile aeriene).
                                                
                                             
                                                   —
                                                
                                                
                                                   Modul integrat pentru operațiuni logistice, cum ar fi operațiunile de încărcare/descărcare.
                                                
                                             
                                 
                                       
                                                    
                                                
                                                
                                                   Autosuficiență
                                                
                                             
                                    
                                       
                                                   —
                                                
                                                
                                                   Depozitarea și întreținerea diferitelor echipamente aferente unei capacități.
                                                
                                             
                                                   —
                                                
                                                
                                                   Echipamente pentru comunicarea cu partenerii relevanți, în special cu cei responsabili de coordonarea pe teren.
                                                
                                             
                                 
                                       
                                                    
                                                
                                                
                                                   Trimiterea pe teren
                                                
                                             
                                    
                                       
                                                   —
                                                
                                                
                                                   Disponibilitate de a pleca pe teren în cel mult 12 ore de la acceptarea ofertei.
                                                
                                             
                                                   —
                                                
                                                
                                                   În cazul avioanelor, capacitatea de a efectua un zbor de minimum 2 000  de mile marine (3 700  km), având o sarcină utilă de 5 tone, fără realimentare.
                                                
                                             
                                 
                     
            
               (1)  În ceea ce privește capacitățile aeriene, astfel de circumstanțe pot include situații în care pistele de decolare sau aterizare nu sunt disponibile sau sunt scurte ori deteriorate.
            
               (2)  Cum ar fi mărfurile periculoase, materialele medicale, logistica legată de lanțul frigorific destinat transportului vaccinurilor etc.”